**Lyginamasis variantas**

PATVIRTINTA

 Molėtų rajono savivaldybės tarybos

 2023 m. lapkričio 30 d. sprendimu Nr.B1-

**MOLĖTŲ RAJONO SAVIVALDYBĖS SENIŪNAITIJŲ BENDRUOMENIŲ VIEŠŲJŲ POREIKIŲ IR INICIATYVŲ PROJEKTŲ, FINANSUOJAMŲ IŠ SAVIVALDYBĖS BIUDŽETO LĖŠŲ, ATRANKOS TVARKOS APRAŠAS**

 **I SKYRIUS**

 **TIKSLAS**

1. Molėtų rajono savivaldybės seniūnaitijų bendruomenių viešųjų poreikių ir iniciatyvų projektų, finansuojamų iš savivaldybės biudžeto lėšų, atrankos tvarkos aprašo tikslas yra nustatyti tvarką, kaip **seniūnaičiai** ~~savivaldybės administracijos direktoriui~~ teikia bendruomenių viešųjų poreikių ir iniciatyvų projektus, kokia tvarka jie atrenkami ir finansuojami, bei sudaryti sąlygas gyventojų atstovams dalyvauti formuojant savivaldybės biudžeto projektą.

**II SKYRIUS**

**UŽDAVINIAI**

2. Skatinti seniūnaičių ir vietos gyventojų bendradarbiavimą.

3. Sudaryti sąlygas **seniūnaičiams** įgyvendinti iniciatyvas, susijusius su jų gyvenamosios teritorijos viešųjų poreikių klausimų sprendimu.

**III SKYRIUS**

**PROJEKTŲ TEIKIMAS IR ATRANKA**

4. **Savivaldybės seniūnijų** seniūnaičiai, įvertinę **ir aptarę su gyventojais** savo atstovaujamos teritorijos aktualiausias problemas bei atsižvelgę į seniūnijos metų veiklos plano tikslus, išplėstinei seniūnijos seniūnaičių sueigai pristato savo iniciatyvos projektus. Sueiga juos aptaria, įvertina jų atitiktį seniūnijos metų veiklos planui **bei nustatytam lėšų limitui** ir atviru balsavimu **išrenka**  ~~patvirtina savivaldybės administracijai~~ **seniūnijai aktualiausią (-ius) projektą (-us).**

**5. Miesto seniūnaitijų seniūnaičiai savo projektus teikia miesto seniūnaičių sueigai, kurią organizuoja savivaldybės administracijos specialistas, atsakingas už miesto priežiūrą. Sueiga atviru balsavimu patvirtina teikiamus miesto bendruomenei balsuoti projektus ir jų aprašymus. Savivaldybės interneto svetainėje skelbiamas miesto gyventojų 10 darbo dienų trukmės balsavimas** **už projektus. Finansuojami iš eilės pagal gyventojų balsų skaičių tas (-ie) projektas (-ai), kuriam(-iems) pakanka nustatyto skiriamų lėšų limito.**

6. Projekto aprašymas pateikiamas laisva forma, pagrindžiant jo būtinumą ir naudą bendruomenei, nurodant vykdytinas veiklas sprendžiant konkrečią problemą, bendruomenės dalyvavimo būdus bei reikalingas lėšas. Aprašymo apimtis iki vieno A4 formato puslapio.

7. ~~Projektai~~ **Seniūnai ir specialistas, atsakingas už miesto priežiūrą, iki gruodžio 20 d.** pateikia savivaldybės administracijai raštu arba elektronine forma **informaciją (pavadinimas, įgyvendinimo vieta, lėšos) apie projektus, kuriems skiriamas finansavimas.** ~~Kiekviena seniūnaitija gali teikti tik vieną projektą.~~

**~~IV SKYRIUS~~**

**~~PROJEKTŲ ATRANKA~~**

~~6. Seniūnijų išplėstinių seniūnaičių sueigų pateiktų projektų eiliškumą nustato rajono seniūnaičių susirinkimas. Jis paprastai šaukiamas pirmąjį metų ketvirtį, kai formuojamas savivaldybės biudžeto projektas. Susirinkimą organizuoja ir jį moderuoja savivaldybės administracijos direktoriaus deleguotas valstybės tarnautojas. Susirinkimas teisėtas, jei jame dalyvauja daugiau kaip pusė rajono seniūnaičių.~~

~~7. Eilė sudaroma slapto balsavimo būdu seniūnaičių susirinkime po projektų pristatymo.~~

~~8. Slaptam balsavimui parengiamas balsavimo lapas, kuriame projektai surašomi abėcėlės tvarka pagal seniūnaitijas, nurodant eilės numerį, seniūnaitijos pavadinimą, projekto objektą, reikalingas lėšas.~~

~~9. Seniūnaičiai balsavimo lape pažymi ne daugiau kaip 7 projektus, kuriems teikia pirmenybę.~~

~~10. Susumavus pirmenybiškumo balsus, sudaromas projektų eiliškumo sąrašas. Jei keli projektai surinko vienodą balsų skaičių, dėl jų eiliškumo balsuojama atskirai, kiekvienam sueigos dalyviui turint po vieną balsą. Balsavimas atviras. Jei reikia, procedūra kartojama dar kartą, kol projektai surašomi eilės tvarka. Susirinkimo protokolas perduodamas savivaldybės administracijos direktoriui.~~

~~11. Esant nepaprastajai padėčiai, ekstremaliai situacijai ar karantinui, nesant galimybių organizuoti tiesioginį rajono seniūnaičių susirinkimą, projektų eiliškumas sudaromas tokiu būdu: seniūnaičiams elektroniniu paštu yra išsiunčiami seniūnaitijų projektai bei balsavimo lapas; jie per 3 dienas nurodytu elektroninio pašto adresu atsiunčia užpildytą balsavimo lapą pagal šio aprašo 9 punkto reikalavimą. Jei keli projektai surenka vienodą balsų skaičių, jų eiliškumas sudaromas pagal šio aprašo 10 punkte nustatytą procedūrą.~~

~~12. Galutinis sąrašas per seniūnus perduodamas visiems seniūnaičiams, o susirinkimo protokolas - savivaldybės administracijos direktoriui.~~

 **IV SKYRIUS**

**FINANSAVIMAS, ĮGYVENDINIMAS IR KONTROLĖ**

13. Finansuojami ~~iš eilės~~ tie projektai, kuriems pakanka savivaldybės biudžete numatytų lėšų ~~šiems projektams~~ **jiems įgyvendinti.**

14. **Seniūnaitijų projektams lėšos skiriamos pagal seniūnijos/miesto gyventojų skaičių taip: vienas gyventojas (seniūnijos/miesto) – 4 eurai. Vadovaujamasi paskutinio ketvirčio rajone gyvenamąją vietą deklaravusiųjų gyventojų skaičiaus statistika.** Lėšos yra integruojamos į seniūnijų arba miesto tvarkymo asignavimus.

15. Projektų įgyvendinimą, pasitardami su seniūnaičiais, seniūnijose organizuoja seniūnai, mieste - administracijos specialistas, atsakingas už miesto priežiūrą.

16. Projektų įgyvendinimo ~~finansinę kontrolę~~ **apskaitą** vykdo savivaldybės administracijos **Finansinės** apskaitos skyrius.

17. Kasmetiniame rajono seniūnaičių susirinkime pristatomi praeitais metais įgyvendinti projektai. **Įgyvendintų projektų aprašymus ir nuotraukas seniūnai ir specialistas, atsakingas už miesto priežiūrą, iki sausio 1 d. pateikia Viešųjų ryšių ir informatikos skyriui, kuris savivaldybės interneto svetainėje paskelbia įgyvendintų projektų apžvalgą.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_